ai4bharat/Pralekha huggingface dataset:
وزارات ثقافت
بھارت کی قومی ورچوئل لائبریری میں مجموعی طور پر تقریباً 3.04 لاکھ ڈیجیٹل فن پارے اور 34.91 لاکھ سے زیادہ کتابوں کے اندراج ہیں: جناب جی کشن ریڈی
بھارت کی قومی ورچوئل لائبریری کو 10.12.2019 کا انڈین کلچر پورٹل  کے طور پر آغاز کیا گیاہے اور اسے تیار کیا گیا ہے تاکہ بھارت کے ٹھوس اور غیر مرئی ثقافتی ورثے کی تمام شکلوں کی نمائش کی جاسکے۔یو آر ایل ویب سائٹ https://indianculture.gov.in پرہے جوعوام کے لئے دستیاب ہے۔ پورٹل کی موجودہ صورتحال کی تفصیلات ذیل میں دی گئی ہیں: -
· اس میں میٹا ڈیٹا کے ساتھ مجموعی طور پرتقریباً 3.04 لاکھ ڈیجیٹل فن پارے ہیں۔ اس میں 34.91 لاکھ سے زیادہ کتابوں کا اندراج بھی ہے۔
مواد کو 18 کیوریٹڈ زمروں میں پیش کیا گیا ہے، جس میں نایاب کتابیں، ای کتابیں، آرکائیوز، گزٹ اور گزٹیئرز، مخطوطات، میوزیم کے مجموعے، پینٹنگز، آڈیوز، غیر مرئی ثقافتی ورثہ، فوٹو آرکائیوز، تصاویر، ویڈیوز، یونیسکو کا مواد، تحقیق۔ کاغذات، بھارتی قومی کتابیں، رپورٹس اور کارروائیاں، یونین کیٹلاگ اور دیگر کیٹلاگ وغیرہ شامل ہیں۔
اس میں تخلیق کردہ مواد کی 12 کیٹیگریز بھی ہیں، یعنی کہانیاں، ٹکڑوں، تصویری مضامین، ہندوستان کے قلعے، ہندوستان کے ٹیکسٹائل اور کپڑے، ہندوستان کے تاریخی شہر، ہندوستان کے موسیقی کے آلات، خوراک اور ثقافت، ورچوئل واک تھرو، فریڈم آرکائیوز - Unsung ہیرو، اجنتا غار اور شمال مشرقی آرکائیو۔
پورٹل فی الحال انگریزی اور ہندی میں دستیاب ہے۔
پورٹل تک رسائی انڈین کلچر نامی ایپ کے ذریعے کی جا سکتی ہے، جو اینڈرائیڈ فونز اور آئی فون دونوں پر دستیاب ہے۔
پورٹل امنگ ایپ کے ذریعے دستیاب ہے۔
وزارت اس بات کو یقینی بناتی ہے کہ اس کی تمام تنظیمیں انڈین کلچر پورٹل پر انضمام کے لیے کتابیات اور ڈیجیٹل دونوں وسائل کو ہندوستان کی نیشنل ورچوئل لائبریری کے حوالے کریں۔
نیشنل ورچوئل لائبریری آف انڈیا کے تحت ملک بھر کے تعلیمی اداروں میں انڈین کلچر پورٹل کے فروغ کے لیے ایک آؤٹ ریچ ٹیم تشکیل دی گئی ہے۔ انڈین کلچر پورٹل  کے فروغ کے لیے مختلف تعلیمی اداروں میں روزانہ کی بنیاد پر پریزنٹیشنز، تقریبات وغیرہ کا اہتمام کیا جاتا ہے۔
یہ جانکاری مرکزی وزیر ثقافت جناب جی کشن ریڈی نے آج راجیہ سبھا میں دی۔
الیکٹرانکس اور اطلاعات تکنالوجی کی وزارت
اب ہندوستان کے 125 کروڑ باشندوں کے پاس آدھار ہے
سال 2019 کے اختتام پر ملک بھر میں آدھار کی تعداد 125 کروڑ سے متجاوز ہوگئی ہے
یونیک آئیڈینٹی فکیشن اتھارٹی آف انڈیا  نے آدھار پروجیکٹ کے ذریعہ حاصل کردہ ایک نئے سنگ میل کا اعلان کیا ہے۔ آدھار کی تعداد 125 کروڑ سے تجاوز کرگئی ہے۔اس کا مطلب یہ ہے کہ ہندوستان کے 1.25 بلین سے زیادہ باشندوں کے پاس 12 ہندسوں کی منفرد شناخت ہے۔
آدھار کے حامل افراد کے ذریعہ بنیادی شناختی دستاویز کی حیثیت سے آدھار کے تیزی سے بڑھتے ہوئے استعمال کے ساتھ یہ کامیابی سامنے آئی ہے۔ یہ اس حقیقت سے عیاں ہے کہ آدھار پر مبنی تصدیقی خدمات ابتدا سے ہی اب تک تقریباً 37 ہزار کروڑ مرتبہ استعمال کی گئی ہیں۔ فی الحال یو آئی ڈی اے آئی کو روزانہ تقریباً 3 کروڑ تصدیق کی درخواستیں موصول ہوتی ہیں۔
نیز ، باشندے اب آدھار میں اپنی تفصیلات اپ ڈیٹ رکھنے کا مزید رجحان رکھتے ہیں۔ یو آئی ڈی اے آئی نے اب تک تقریباً 331 کروڑ کامیاب آدھار اپ ڈیٹ  ریکارڈ کیا ہے۔ فی الحال یو آئی ڈی اے آئی کو روزانہ تقریباً 4-3 لاکھ آدھار اپ ڈیٹ کی درخواستیں موصول ہوتی ہیں۔
امور داخلہ کی وزارت
مرکزی وزیر داخلہ جناب امت شاہ نے سینٹرل ریزرو پولیس فورس  کے 82 ویں یوم تاسیس پر فوجیوں اور ان کے رشتے داروں کو مبارک باد دی
سی آر پی ایف بہادری ، جرات اور قربانی کا مترادف ہے۔ مرکزی وزیر داخلہ نے کہا : سی آر پی ایف نے وقتاً فوقتاً ملک کو فخر اور عزت بخشی ہے
جناب امت شاہ نے کہا کووڈ -19 کے دوران سماجی خدمت کے تئیں ان کی عہد بستگی بے مثال ہے
نئی دہلی،27جولائی 2020/مرکزی وزیر داخلہ جناب امت شاہ نے سینٹرل ریزرو پولیس فورس  کے یوم تاسیس کے موقع پر دستے کےجوانوں اور ان کے رشتے داروں کو مبارک بناد دی۔ اپنے ٹوئیٹ پیغام میں جناب امت شاہ نے کہا کہ سی آر پی ایف، بہادری، جرات اور قربانی کے مترادف ہے ۔ سی آر پی ایف وقت وقت پر ملک کے لئے فخر کا باعث رہتی ہے۔ مرکزی وزیر داخلہ نے کہا کووڈ 19 کے دوران سماجی خدمات کے تئیں ان کی عہد بستگی بے مثال ہے۔ میں کروڑوں ہندستانیوں کے ساتھ مل کر سی آر پی ایف کے بہادر جوانوں اور ان کے رشتے داروں کو 82 ویں یوم تاسیس پر نیک خواہشات پیش کرتا ہوں۔ سینٹرل ریزرو پولیس فورس کا قیام 27 جولائی 1939 کو کراؤن رپریزینٹیو پولیس کی شکل میں عمل میں آیا تھا۔ 28 دسمبر 1949 کو سی آر پی ایف ایکٹ نافذ ہونے کے بعد یہ سینٹرل ریزرو پولیس فورس بن گیا۔ سی آر پی ایف نے آج اپنی تاریخ کے شاندار 82 سال مکمل کرلئے ہیں۔
م ن۔ ش ت ۔ ج
Uno-4172
(Visitor Counter : 173
صدر جمہوریہ کا سکریٹریٹ
ڈاکٹر بی آر امبیڈکر کے یوم پیدائش کی ماقبل شام صدر جمہوریہ ہند کی مبارکباد
نئی دہلی:13 اپریل ، 2021:صدر جمہوریہ ہند جناب رام ناتھ کووند نے ڈاکٹر بھیم راؤ رام جی امبیڈکر کے یوم پیدائش کی ماقبل شام اپنے ہم وطنوں کو مبارکباد دی ہے۔
ایک پیغام میں صدر جمہوریہ نے کہا ہے ''بھارت کے آئین کے معمار ڈاکٹر بھیم راؤ رام جی امبیڈکر کی یوم پیدائش کے موقع پر میں تمام ساتھی شہریوں کو دلی مبارکباد اور نیک خواہشات پیش کرتا ہوں۔
اپنی تمام تر متاثرکن زندگی میں ڈاکٹر امبیڈکر نے انتہائی مشکلات کے درمیان اپنی انوکھی راہ بنائی اور اپنی غیر معمولی اور کثیر الجہتی کامیابیوں پر تعریف وتحسین حاصل کی۔
وہ انسانی حقوق کے پرجوش حامی تھے، جنھوں نے ہندوستان کے محروم طبقات کے لوگوں کی معاشرتی اور اقتصادی حالات کو بہتر بنانے اور ان میں تعلیم کو فروغ دینے کے مقصد کے ساتھ ’بہشکرت ہتکارینی سبھا‘ قائم کی۔ ڈاکٹر امبیڈکر نے ایک بہتر اور انصاف پسند معاشرے کا تصور کیا اور زندگی بھر اس کے لئے جدوجہد کی۔ وہ ایک ایسا جدید ہندوستان بنانا چاہتے تھے جہاں ذات پات یا کسی اور وجہ سے تعصب نہ ہو۔ جہاں صدیوں سے پسماندگی کا نشانہ بننے والی خواتین اور معاشرے اقتصادی اور معاشرتی حقوق کی حصہ داری سے مساوی طور پر لطف اندوز ہوں۔
ڈاکٹر امبیڈکر کے یوم پیدائش کے موقع پر آئیے ہم سب ان کی زندگی اور نظریات سے سبق حاصل کرکے ان کی نظریات کو اپنی زندگیوں میں ڈھالنے کا عزم کریں اور ایک مضبوط اور خوشحال ہندوستان کی تعمیر میں اپنا تعاون دیں’’۔
صدر جمہوریہ کا پیغام دیکھنے کے لئے براہ کرم یہاں کلک کریں۔
-----------------------
ش ح۔م ع۔ ع ن
U NO: 3688
(Visitor Counter : 778
ریلوے کی وزارت
پی سی شرمانے ریلوے بورڈ میں سازوسامان کے بندوبست کے ممبرکی حیثیت سے چارج سنبھالا
جناب پی سی شرما نے ریلوے بورڈ میں سازوسامان کے بندوبست میں ممبرکی حیثیت سے چارج سنبھال لیاہے ۔ جناب شرمانے اس سے پہلے 20ستمبر ، 2018سے 10اکتوبر ،2019کی مدت کے دوران کولکاتہ میٹروریلوے میں جنرل مینجرکی حیثیت سے کام کیاتھا۔ جناب شرما 1981کے بیچ کے انڈین ریلوے اسٹورسروسیز کے آفیسرہیں ۔
اپنے طویل کریئرکے دوران شرمانے پرنسپل چیف میٹریل منیجر، ویسٹرن ریلوے ممبئی ،سمیت ریلوے میں بہت سی اہم ذمہ داریا ںسنبھالی ہیں ۔ وہ کپورتھلہ شمالی ریلوے میں ریل کوچ فیکٹری میں چیف میٹریلس منیجرتھے ، الہٰ آباد میں ریلوے الیکٹریفیکیشن اور ریلوے بورڈ میں ایکزیکٹو ڈائرکٹرتھے ۔ انھیں 2013سے 2015کے عرصے میں نانڈیڑ میں ڈویژنل ریلوے منیجرکی حیثیت سے کافی تجربہ حاصل ہے ۔ جناب شرمانے 1983میں نارتھ ایسٹرن ریلوے گورکھپورمیں اپنے کریئرکا آغاز کیاتھا۔
جناب شرما 2008میں جرمنی اورآسٹریامیں خصوصی ٹریننگ لینے گئے تھے ۔ انھوں نے ٹیکنالوجیکل اپگریڈیشن آف رولنگ اسٹاک میں تربیت حاصل کی ہے ۔ انھوں نے 2017میں امریکہ میں ایڈوانسڈ لیڈرشپ پروگرام میں تربیت حاصل کی ہے ۔
زراعت اور کاشتکاروں کی فلاح و بہبود کی وزارت
خشک علاقوں میں زرعی تحقیق کے بین الاقوامی مرکز 
خشک علاقوں میں زرعی تحقیق کے بین الاقوامی مرکز نے ہندوستانی افزائش کے پروگراموں میں استعمال کے لئے عالمی زندی جینیاتی وسائل یعنی بیجوں تک رسائی کو ممکن بنا دیا ہے۔ ایکارڈا نے خشک علاقوں میں زرعی تحقیق کے ساتھ گزشتہ تین برسوں کے دوران تجارتی کاشت کے لئے دال، چنے اور جو کی دس انتہائی پیداوار دینے والی اقسام جاری کی ہیں۔ ان میں سے چھ 2019 میں، تین 2020 میں اور ایک 2021 میں جاری کی گئی ہے۔
ایکارڈا غذائی فصلوں کی بہتر اقسام  اور غذائیت سے بھرپور دالوں  کی تحقیق اور تیاری میں مصروف ہے۔
علاوہ ازیں ایکارڈا مختلف قدرتی انتظامی نظاموں جیسے فصل کاری، پانی کی پیداواری ماڈلنگ، تحفظ زراعت ٹیکنالوجی، چارہ کیکٹس وغیرہ پر بھی خشک علاقوں میں زرعی تحقیق کے اداروں، ریاستی/مرکزی زرعی یونیورسٹیوں اور مرکزی اور ریاستی محکموں کے ساتھ مل کر کام کرتا ہے۔
حکومت ہند نے 2015-12014 میں مدھیہ پردیش کے ضلع سیہور میں ایک فوڈ لیگوم ریسرچ پلیٹ فارم کے قیام میں ایکارڈا کی مدد کی تھی۔ بعد میں ایکارڈا نے ہندوستانی کسان برادری کے فائدے کے لئے مغربی بنگال میں دالوں پر ایک سیٹلائٹ ہب اور راجستھان میں قدرتی وسائل کے انتظام کا ایک مرکز قائم کیا۔
یہ معلومات آج لوک سبھا میں زراعت اور کسانوں کی بہبود کے مرکزی وزیر جناب نریندر سنگھ تومر نے ایک تحریری جواب میں فراہم کیں۔
قبائیلی امور کی وزارت
گو ٹرائبل مہم
نئی دلّی، 18 جولائی/قبائلی امور کے مرکزی وزیر جناب ارجن منڈا نے ایک تحریری جواب میں راجیہ سبھا کو بتایا کہ قبائلی امور کی وزارت کے تحت ایک کثیر ریاستی کو آپریٹیو سوسائٹی، ٹرائیفیڈ نے 28 جون، 2019 کو ”گو ٹرائبل“ مہم لانچ کی۔ ٹرائیفیڈ نے ٹرائبس انڈیا برانڈ کے تحت دستیاب مصنوعات اور آؤٹ لیٹ آن لائن خوردہ فروش مثلاً امیزون، فلپ کارٹ وغیرہ کے ذریعہ بھی حاصل کی جا سکتی ہیں، جس کے لئے ٹرائیفیڈ مفاہمتی معاہدہ ہوا ہے۔
ٹرائیفیڈ نے ”آئی ایم کھادی“ فاؤنڈیشن کے اشتراک سے کھادی کرتے اور جیکٹوں کو متعارف نہیں کرایا ہے۔ تاہم، با بائے قوم کا 150 واں یوم پیدائش منانے کے لئے ٹرائبس انڈیا / ٹرائیفیڈ قبائلی فن کاروں کے ذریعہ تیار کھادی مصنوعات کو فروغ دے رہا ہے۔
قبائل کی بہبود کی اسکیموں کو جاری رکھنے کے ساتھ ساتھ قبائلی امور کی وزارت کے تحت کم از کم امدادی قیمت اور ڈیولپمنٹ آف ویلیو چین فار ایم ایف پی کے ذریعہ اپنی اسکیم ” میکینزم فار مارکیٹنگ آف مائنر فاریسٹ پروڈیوس /ایم ایف پی) کو 26 اضافی چھوٹی جنگلاتی مصنوعات کے لئے دسمبر 2018 اور جنوری، 2019 میں کم از کم امدادی قیمت نوٹیفائی یا مشتہر کی گئی ہے۔ ون دھن مراکز کی شکل میں چھوٹی جنگلاتی مصنوعات اور ہنر مندی کے فروغ اور بہتر مالیات کے لئے بہتر سہولیات فراہم کرائی ہیں۔
۔۔۔۔۔۔
U.3258
م۔ ر۔ ر۔
(Visitor Counter : 80
سماجی انصاف اور تفویض اختیارات کی وزارت
ہاتھ سے میلا اٹھانے والوں کی بازآبادکاری
سماجی انصاف اورتفویض اختیارات کے مرکزی وزیر جناب رام داس اٹھاولے نے آج لوک سبھا میں ایک سوال کے تحریری جواب میں یہ معلومات دی ہے کہ سماجی انصاف وتفویض اختیارات وزارت کی پہل پر سال 2013 اور 2018 کے دوران ہاتھ سے میلا اٹھانے والوں کی شناخت کے لئے دوسروے کئے گئے ہیں۔ شناخت کئے گئے اہل میلا اٹھانے والوں کی ریاست وار تفصیل ضمیمے میں ہے۔
جھارکھنڈ میں شناخت شدہ اہل میلا ڈھونے والوں  کی ضلع وار تفصیل اس طرح ہے:
|
|
نمبر شمار
|
|
ضلع
|
|
شناخت شدہ ایم ایس کی تعداد
|
|
1
|
|
بوکارو
|
|
73
|
|
2
|
|
گملہ
|
|
32
|
|
3
|
|
لوہردگا
|
|
87
|
|
میزان
|
|
192
شناخت سے بچ گئے ہاتھ سے میلا اٹھانے والوں کی شناخت کرنے کے نظریہ سے سماجی انصاف وتفویض اختیارات کی وزارت نے 24 دسمبر 2020 کو ایک موبائل ایپ ‘‘سوچھتا ابھیان ’’ لانچ کیا ہے۔ جو اب بھی موجود غیرصاف بیت الخلااور ان سے جڑے ہاتھ سے میلا اٹھانے والوں کے اعداد وشمار جمع کرنے کے لئے ہے۔ کوئی بھی شخص غیرصاف بیت الخلا اور ہاتھ سے میلا اٹھانے والوں کا ڈاٹا موبائل ایپ پر اپ لوڈ کرسکتا ہے۔ اس کے بعد متعلقہ ضلع انتظامیہ کے ذریعہ ڈاٹا کی تصدیق کی جاتی ہے ۔ حالانکہ ایپ کی لانچنگ کے بعد سے اب تک ایک بھی غیرصاف بیت الخلا کی تصدیق نہیں ہوئی ہے ۔
ایس آر ایم ایس اسکیم مانگ پر مبنی ہے ۔ جھارکھنڈ اسٹیٹ چینلائزنگ ایجنسی  کی طرف سے ایس آر ایم ایس کے تحت مستحقین کے خودروزگار پروجیکٹوں کے لئے مالیات پر مبنی سبسڈی جاری کرنے کی کوئی تجویز نہیں ہے۔
ضمیمہ
شناخت شدہ میلا ڈھونےوالوں کی ریاست وارتفصیل
|
|
نمبر شمار
|
|
ریاست / مرکز کے زیر انتظام علاقے کا نام
|
|
شناخت کئے گئے اہل میلا ڈھونے والوں کی تعداد
|
|

|
|

|
|

|
|
1
|
|
آ آندھر اپردیش
|
|
1793
|
|
2
|
|
آسام
|
|
3921
|
|
3
|
|
بہار
|
|
131
|
|
4
|
|
چھتیس گڑھ
|
|
3
|
|
5
|
|
گجرات
|
|
105
|
|
6
|
|
جھارکھنڈ
|
|
192
|
|
7
|
|
کرناٹک
|
|
2927
|
|
8
|
|
کیرالہ
|
|
518
|
|
9
|
|
مدھیہ پردیش
|
|
510
|
|
10
|
|
مہاراشٹر
|
|
6325
|
|
11
|
|
اوڈیشہ
|
|
230
|
|
12
|
|
پنجاب
|
|
231
|
|
13
|
|
راجستھان
|
|
2673
|
|
14
|
|
تمل ناڈو
|
|
398
|
|
15
|
|
اترپردیش
|
|
32473
|
|
16
|
|
اتراکھنڈ
|
|
4988
|
|
17
|
|
مغربی بنگال
|
|
680
|
|
|
|
میزان
|
|
58098
وزیراعظم کا دفتر
وزیر اعظم نےسوچھ بھارت مشن  مرحلہ دو کے تحت اترپردیش کے تمام گاؤ وں کے کھلے میں رفع حاجت سے پاک  ہونے پر ستائش کی
وزیر اعظم جناب نریندر مودی نے سوچھ بھارت مشن  مرحلہ دو کے تحت اترپردیش کے تمام گاؤ وں کے کھلے میں رفع حاجت سے پاک  ہونے پر ستائش کی۔
اترپردیش کے وزیر اعلی یوگی آدتیہ ناتھ کی جانب سے ایکس پر ایک پوسٹ کے جواب میں وزیر اعظم نے کہا :
بہت بہت مبارکباد ،باپو کی جینتی سے ٹھیک پہلے اترپردیش کی یہ غیر معمولی حصولیابیاں پورے ملک کو تحریک دینے والی ہیں ۔ صفائی ستھرائی کے شعبے میں ہماری لگاتار کوشش خواتین کی طاقت کے اعزاز کے ساتھ ہی ہمارے سبھی لوگوں کی صحت کے لئے بے حد اہم ہے۔
بھارتی چناؤ کمیشن
جھارکھنڈ انتخابات کے نتائج کا مضمون
نئی دہلی، 22 دسمبر؍ ہندوستانی انتخابی کمیشن نے ایک مربوط آئی سی ٹی کاؤنٹنگ ایپلی کیشن تیار کی ہے جس کی ویب سائٹ http://results.eci.gov.in ہے اور رائے دہندگان ہیلپ لائن  موبائل ایپ پر انتخابی نتائج دیکھ سکتے ہیں۔ اس ویب سائٹ پر 23 دسمبر 2019 کو صبح 8 بجے سے جھارکھنڈ اسمبلی انتخابات کے لیے عام انتخابات کے نتائج شائع کیے جائیں گے۔ انتخابی ڈاٹا ریٹرننگ آفیسر کے ذریعہ الیکشن کمیشن آف انڈیا کے تیار کردہ مرکزی سافٹ ویئر ‘انکور’ میں براہ راست ریکارڈ کیا جاتا ہے۔ اس ایپلی کیشن کے سافٹ ویئر میں ریٹرننگ آفیسرمرحلہ وار ڈیٹا ٹیبل کی شکل میں درج کرتے ہیں، جس سے وقت کی بچت ہوتی ہے اور نتائج اور رجحان کا ڈاٹا غلطیوں سے پاک ہوتا ہے۔
2۔ ای سی آئی کی آئی سی ٹی ٹیم کے ذریعہ تیار کردہ سافٹ ویئر، ووٹوں کی گنتی کے دوران مختلف قسم کی آئینی رپورٹ تیار کرنے کی سہولت فراہم کرتا ہے جو انتخابی کمیشن کے حکام کے لیے لازمی ہے جیسے کہ فارم 20 کی تیاری/ حتمی نتائج کی شیٹ کی تیاری، نتائج کے رسمی اعلان کے لیے 21-سی اور فارم 21-ای وغیرہ۔ ریٹرننگ آفیسر ووٹوں کی گنتی کے اختتام کے بعد سسٹم جنریٹیڈ ان رپورٹوں کو ڈاؤن لوڈ کرسکتے ہیں اوربغیر کسی دشواری کے آئینی ضروریات کو پورا کرسکتے ہیں۔
3۔ ہندوستان کے انتخابی کمیشن نے انتخابی رجحان ٹی وی کا بھی آغاز کیا ہے، جس پربر وقت انتخابی رجحانوں کو بے حدباریکی سے تفصیلات کے ساتھ شائع کیے جاتے ہیں۔جب ریٹرننگ آفیسر کے ذریعہ باضابطہ طو رپر ہر مرحلہ کے ووٹوں کی گنتی کا ڈاٹا شائع کیا جاتا ہے تو ڈاٹا کو ایڈوانس ٹیکنالوجی کا استعمال کرکے کسی مینول رکاوٹ کے بغیر انتخابی رجحان ٹی وی پر دکھایا جاتا ہے۔ ریٹرننگ آفیسر اور چیف الیکٹورل آفیسر کے ذریعہ ان پینلوں کو کسٹمائزڈ اور کنفیگرڈ کیا جاسکتا ہے نیز بڑے ٹی وی پینلوں کا استعمال کرکے عوامی مقامات پر براہِ راست دکھایا جاسکتا ہے۔
۔ ۔ ۔ ۔ ۔ ۔ ۔ ۔

U. No. 5967
(Visitor Counter : 96
وزیراعظم کا دفتر
وزیر اعظم نے نیپال میں رونما ہوئے طیارہ حادثے میں ہوئے جانی اتلاف پر رنج و غم کا اظہار کیا
وزیر اعظم جناب نریندر مودی نے نیپال میں رونما ہوئے طیارہ حادثے کے نتیجہ میں ہوئے جانی اتلاف پر گہرے رنج و غم کا اظہار کیا ہے۔
ایک ٹوئیٹ میں، وزیر اعظم نے کہا؛
’’نیپال میں رونما ہوئے افسوسناک طیارہ حادثے کی وجہ سے غمگین ہوں جس میں بھارتی شہریوں سمیت کئی قیمتی جانوں کا اتلاف ہوا ہے۔ غم کی اس گھڑی میں، میرے احساسات اور دعائیں سوگوار کنبوں کے ساتھ ہیں۔‘‘
وزارت خزانہ
مرکزی وزیر خزانہ محترمہ نرملا سیتا رمن نے ہند-امریکہ اقتصادی اور مالیاتی ساجھے داری کی 9 ویں وزارتی میٹنگ میں ہندوستانی وفد کی قیادت کی
ہند-امریکہ اقتصادی اور مالیاتی شراکت داری کی 9 ویں وزارتی میٹنگ آج یہاں منعقد ہوئی۔ہندوستانی وفد کی قیادت مرکزی وزیر خزانہ اور کارپوریٹ امور محترمہ نرملا سیتا رمن نے اور امریکی وفد کی قیادت وزیر خزانہ ڈاکٹر جینیٹ ییلن نے کی۔
ہندوستانی وفد میں ریزرو بینک آف انڈیا کے گورنر؛ اقتصادی امور کے سکریٹری؛ حکومت ہند کے چیف اکنامک ایڈوائزر اور وزارت خزانہ، وزارت امور خارجہ اور ریزرو بینک آف انڈیا کے دیگر نمائندے شامل تھے۔ امریکی وفد میں وفاقی چیئرمین مسٹر جیروم پاول ؛ کونسلر مسٹر برینٹ نیمن ؛ کونسلر مسٹر جے شمبوگ ؛ ڈپٹی اسسٹنٹ سیکرٹری برائے ایشیا مسٹر رابرٹ کپروتھ؛ ڈپٹی آفس ڈائریکٹر برائے پائیدار انفراسٹرکچر محترمہ ایمی زکرمین؛ ٹریژری اتاشی برائے ہند مسٹر بل بلاک اور امریکہ کے دیگر نمائندے شامل تھے۔
اقتصادی و مالیاتی ساجھیداری پر 9ویں ہند-امریکہ میٹنگ میں مختلف اقتصادی مسائل پر تبادلہ خیال کیا گیا۔ ان میں عالمی میکرو اکنامک آؤٹ لک، موسمیاتی فنانس، سپلائی چین کی صلاحیت، بین الاقوامی ٹیکس، رقم کی غیرقانونی ترسیل کے انسداد، دہشت گردی کی مالی معاونت کا مقابلہ، بھارت کی آئندہ جی 20 کی صدارت، اور ایم ڈی بی کی اصلاحات شامل ہیں۔
مرکزی وزیر خزانہ اور امریکی وزیر خزانہ کے مشترکہ بیان کی منظوری کے ساتھ میٹنگ کا اختتام ہوا۔
اقتصادی و مالیاتی ساجھے داری سے متعلق میٹنگ کے موقع پر سکریٹری آف ٹریژری کو انڈیا ڈیجیٹل انوویشن پر ایک پریزنٹیشن دی گئی۔ اس کا مقصد انسان رُخی ڈیجیٹل ترقی کو آگے بڑھانے کے لئے ہندوستان اور امریکہ کے درمیان تعاون کے امکانات کو تلاش کرنا معاشرتی مسائل کو حل کرنا، ماحولیاتی نظام میں اختراعات کو جنم دینا اور افراد اور چھوٹے کاروبار کو بااختیار بنانا ہے۔ ایک کاروباری تقریب کا بھی انعقاد کیا گیا جس میں صنعت کے مختلف شعبوں کے نامور ماہرین اقتصادیات اور کاروباری رہنماؤں نے شرکت کی۔
مشمولات:
9ویں ہند-امریکہ اقتصادی اور مالیاتی شراکت داری میٹنگ کا مشترکہ بیان
کوئلے کی وزارت
کوئلہ کی وزارت کمرشیل کوئلہ کانوں کی نیلامی کے لیے بنگلورو میں سرمایہ کاروں کی کانفرنس منعقد کرے گی
کوئلے کی کانوں کی تجارتی نیلامی میں شرکت کو مزید آگے بڑھانے کے لیے، کوئلہ کی وزارت 03 دسمبر 2022 کو بنگلورو میں ایک سرمایہ کار کانفرنس کا انعقاد کر نے جا رہی ہے۔ کوئلہ، کانوں اور پارلیمانی امور کے مرکزی وزیر جناب پرہلاد جوشی تقریب کی صدارت کریں گے اور کرناٹک کے وزیر اعلیٰ، شری بسوراج سومپا بومئی مہمان خصوصی ہوں گے۔ کوئلہ، کانوں اور ریلوے کے وزیر مملکت جناب راؤ صاحب پاٹل دنوے، کانوں اور ارضیات کے وزیر جناب ہلپا بسپا اچر اور حکومت کرناٹک کے وزیر توانائی جناب وسودیو سنیل کمار مہمان اعزازی ہوں گے۔ جناب امرت لال مینا، سکریٹری، وزارت کوئلہ اور جناب وویک بھاردواج، سکریٹری، وزارت کانکنی بھی اس کانفرنس میں شرکت کریں گے۔
کوئلہ کی وزارت ہندوستان بھر میں کئی مقامات پر سلسلہ وار سرمایہ کاروں کے کانکلیو منعقد کرنے کا ارادہ رکھتی ہے اور اس نے پہلے ہی اندور اور ممبئی میں اس طرح کے کانکلیو کا انعقاد کیا ہے جس میں ممکنہ بولی لگانے والوں کی طرف سے بڑی تعداد میں شرکت دیکھنے کو ملی ہے جو بولی لگانے والوں میں جاری تجارتی کوئلے کی کانوں کی نیلامی کے حوالے سے جوش و خروش کی نشاندہی کرتی ہے۔
وزارت نے تجارتی نیلامیوں کے چھٹے دور کے تحت 133 کوئلے کی کانوں اور تجارتی نیلامیوں کی پانچویں قسط کی دوسری کوشش کے تحت آٹھ کوئلے کی کانوں کی نیلامی کا عمل شروع کیا ہے۔ یہ 141 کوئلے کی کانیں آندھرا پردیش، اروناچل پردیش، بہار، چھتیس گڑھ، جھارکھنڈ، مدھیہ پردیش، مہاراشٹر، اوڈیشہ، راجستھان، تمل ناڈو، تلنگانہ اور مغربی بنگال کی ریاستوں میں ہیں اور ان کی مجموعی پی آر سی ~305 ایم ٹی پی اے ہے۔ کانوں کو تفصیلی غور و خوض کے بعد حتمی شکل دے دی گئی ہے اور محفوظ علاقوں، جنگلی حیات کی محفوظ پناہ گاہوں، اہم رہائش گاہوں، جہاں 40 فیصد سے زیادہ علاقے میں جنگلات ہیں، بھاری تعمیر شدہ علاقے وغیرہ کو الگ کر دیا گیا ہے۔ کوئلے کی کانوں میں سے کچھ بلاک کی سرحدیں جہاں گھنی رہائش، بہت زیادہ سرسبز رقبے یا اہم انفراسٹرکچر وغیرہ کی موجودگی تھی، ان میں متعلقین کے ساتھ ہونے والی مشاورت کے دوران موصول ہونے والے تبصروں کی بنیاد پر ترمیم کی گئی ہے، تاکہ ان کوئلہ بلاکس میں بولی لگانے والوں کی دلچسپی اور شرکت میں اضافہ کیا جا سکے۔
نیلامی کے عمل کی اہم خصوصیات میں پیشگی رقم اور بولی کی حفاظتی رقم میں کمی، جزوی طور پر دریافت شدہ کوئلے کی کانوں کی صورت میں کوئلے کی کان کے کچھ حصے کو چھوڑنے کی اجازت، بغیر داخلے کی رکاوٹوں کے شرکت میں آسانی، کوئلے کے استعمال میں مکمل لچک، ادائیگی کے بہتر ڈھانچے، ابتدائی پیداوار اور صاف کوئلہ ٹیکنالوجی کے استعمال پر مراعات شامل ہیں۔
ٹینڈر دستاویز کی فروخت 03 نومبر 2022 کو شروع ہوئی تھی۔ کانوں، نیلامی کی شرائط، ٹائم لائنز وغیرہ کی تفصیلات ایم ایس ٹی سی نیلامی کے پلیٹ فارم پر حاصل کی جا سکتی ہیں۔ نیلامی کا انعقاد دو مرحلوں کے ایک شفاف عمل کے ذریعے فیصد آمدنی کے حصہ کی بنیاد پر کیا جائے گا۔
تجارتی کوئلے کی کانوں کی نیلامی کے لیے وزارت کوئلہ کا واحد ٹرانزیکشن ایڈوائزر، ایس بی آئی کیپٹل مارکیٹس لمیٹڈ نیلامی کے انعقاد میں وزارت کوئلہ کی مدد کر رہا ہے۔
محنت اور روزگار کی وزارت
سی ایل سی نے مرکز زیر انتظام لداخ کے اعلیٰ افسران اور لیہہ میں پروجیکٹ کے عہدیداروں کے ساتھ لیبر قوانین اور نئے لیبر کوڈ کے نفاذ کا جائزہ لیا
چیف لیبر کمشنر اور ڈی جی لیبر بیورو جناب ڈی پی ایس نیگی نے لیہہ میں مختلف ترقیاتی منصوبوں میں لیبر قوانین اور لیبر کوڈ کی حساسیت اور نفاذ کی صورتحال کا جائزہ لیا۔ پچھلے دو دنوں کے دوران مرکز زیر انتظام لداخ، پاور گریڈ، این ایچ پی سی، بی آر او، سی پی ڈبلیو ڈی، بی پی سی ایل، آئی او سی ایل، ایچ پی سی ایل، این ایچ آئی ڈی سی ایل اور اے اے آئی کے پروجیکٹ عہدیداروں کے ساتھ الگ الگ ملاقاتوں میں، جناب نیگی نے ان پروجیکٹ مقامات پر موجود مزدوروں کے مسائل کے بارے میں دریافت کیا۔ انھوں نے وہاں جاری مختلف سرگرمیوں کا بھی جائزہ لیا۔
جناب نیگی نے کروتونگسی اور پیانگونگ روڈ کے مزدوروں سے بھی ملاقات کی، جو جھارکھنڈ، بہار، نیپال اور مقامی لداخ کے رہنے والے تھے، اور ان کی خیریت دریافت کی۔ جناب نیگی نے انھیں ان کے حقوق سے آگاہ کیا۔
منصوبوں کے انچارج سینیر افسران نے چیف لیبر کمشنر  کو مختلف مزدور قوانین کی تعمیل کے بارے میں بتایا۔ جناب نیگی نے ان منصوبوں میں لیبر قوانین کی تعمیل کی حیثیت پر اطمینان کا اظہار کیا۔ جناب نیگی نے عہدیداروں اور ٹھیکیداروں کو لیبر قوانین اور نئے لیبر کوڈ کے نفاذ کی اہمیت کے بارے میں وضاحت کی۔ انھوں نے مزدوروں سے اپیل کی کہ وہ تارکین وطن مزدوروں کے لیے جلد آنے والے این ڈی یو ڈبلیو پورٹل میں اپنا اندراج کریں، جسے وزارت محنت و روزگار کے ذریعہ جلد شروع کیا جائے گا۔
جناب نیگی نے منصوبے کے عہدیداروں کی طرف سے خریدے جانے والے مجوزہ پناہ گاہوں کی ڈیزائن کی تعریف کی۔
بجلی کی وزارت
این ٹی پی سی مودا نے ریلوے ریکوں کے ذریعہ سیمنٹ مینوفیکچررز کو ذیلی پیداوار بھیج کر فلائی ایش کے استعمال کی سمت میں اپنا قدم بڑھایا
اس اہم قدم سے مہاراشٹر میں این ٹی پی سی مودا ریل کے ذریعہ سیمنٹ مینوفیکچررز کو بڑی مقدار میں فلائی ایش بھیجنے والا پہلا پاور پلانٹ بن گیا
این ٹی پی سی پلانٹ نے مالی سال 2019-20 میں مختلف پیداواری مقاصد کے لئے 23.57لاکھ میٹرک ٹن فلائی ایش کا استعمال کیا
فلائی ایش کے 100 فیصدی استعمال کی سمت میں قدم بڑھاتے ہوئے این ٹی پی سی مودا نے ایک پہل کی ہے۔ اس کے لئے پلانٹ نے ریل کے ذریعہ سیمنٹ مینوفیکچررز کو ذیلی پیداوار بھیجی ہے۔ پلانٹ نے 3186 میٹرک ٹن ڈرائی فلائی ایش کو الٹراٹیک سیمنٹ کی کلبرگی واقع اکائی راجشری سیمنٹ کو ریلوے کے 51 بی سی سی ڈبلیو ویگن کے ذریعہ بھیجا ہے۔ ایسا کر کے این ٹی پی سی مودا مہاراشٹر میں این ٹی پی سی کا پہلا بجلی پلانٹ بن گیا ہے جس نے اتنی بڑی مقدار میں فلائی ایش کو ریل کے ذریعہ پہنچایا ہے۔
مالی سال 2019۔20 کے دوران تقریبا 23.57 لاکھ میٹرک ٹن فلائی ایش کا این ٹی پی سی مودا نے مختلف پیداواری مقاصد کے لئے استعمال کیا ہے۔ بجلی پلانٹ سے سالانہ تقریبا 24-25 لاکھ میٹرک ٹن ایش پیدا ہوتی ہے۔ فی الحال فلائی ایش کا 100 فیصدی استعمال اینٹوں کے بنانے، سڑک کے پشتے کی تعمیر ، نشیبی زمین کی ترقی اور ایش ڈائک کو بڑھانے کے لئے ہو رہا ہے۔
بجلی کی پیداوار کے دوران تیار کردہ ذیلی مصنوعات کے 100 فیصد استعمال کی سمت میں بھارت کی سب سے بڑی بجلی پیدا کرنے والی کمپنی این ٹی پی سی لمیٹڈ نے فلائی ایش کی سپلائی کے لئے ملک بھر کے سیمنٹ مینوفیکچررز کے ساتھ معاہدہ کرنا شروع کیا ہے۔ ساتھ ہی این ٹی پی سی ہندوستانی ریلوے کے وسیع و عریض نیٹ ورک کا فائدہ اٹھا رہی ہے تاکہ وہ فلائی ایش کو کم لاگت میں اور ماحول دوست انداز میں پہنچا سکے۔
62.9 گیگا واٹ کی کل تنصیبی صلاحیت کے ساتھ این ٹی پی سی گروپ کے پاس 70 پاور اسٹیشن ہیں جن میں 24 کوئلہ ، 7مشترکہ سائیکل گیس / مائع ایندھن ، 1 ہائیڈرو ، 13 قابل تجدید ذرائع کے ساتھ 25 ذیلی ادارے اور جے وی پاور اسٹیشن ہیں۔ اس گروپ میں 20 گیگاواٹ سے زیادہ صلاحیت زیر تعمیر ہے ، جس میں 5 گیگا واٹ قابل تجدید توانائی کے پروجیکٹ شامل ہیں۔
وزارت دفاع
ہندوستانی فضائیہ کا ایم آئی جی-21 طیارہ حادثہ کا شکار
ہندوستانی فضائیہ کا ایک ایم آئی جی-21 لڑاکا طیارہ آج صبح تقریباً 09:45 بجے گر کر تباہ ہوگیا۔ یہ طیارہ سورت گڑھ کے ایئر فورس اسٹیشن سے معمول کے آپریشنل ٹریننگ کے لیے اُ ڑان بھر رہا تھا۔ اس کے فوراً بعد، پائلٹ کو جہاز میں ہنگامی صورت حال کااحساس ہوا، جس کے بعد اس نے موجودہ طریقہ کار کے مطابق طیارے کو قابو میں رکھنے کی کوشش کی۔ ایسا کرنے میں ناکام ہونے کے بعد، اس نے ایک محفوظ اخراج کا عمل شروع کیا، اس عمل میں معمولی چوٹیں آئیں۔ پائلٹ کو سورت گڑھ اڈے سے تقریباً 25 کلومیٹر شمال مشرق سے برآمد کیا گیا۔
ہنومان گڑھ ضلع کے بہلول نگر میں طیارے کا ملبہ ایک مکان پر گرا، جس میں بدقسمتی سے تین افراد کی جانیں گئیں۔ آئی اے ایف جانوں کے ضیاع پر افسوس کا اظہار کرتا ہے اور سوگوار خاندانوں سے اپنی گہری تعزیت پیش کرتا ہے۔ حادثے کی وجوہات جاننے کے لیے کورٹ آف انکوائری تشکیل دے دی گئی ہے۔
امور داخلہ کی وزارت
نیشنل سائبرکرائم رپورٹنگ پورٹل پر30جنوری ، 2020تک سائبرجرائم کے 33152معاملے درج کئے گئے ؛ 790ایف آئی آردرج کی گئیں
21ریاستوں /مرکز کے زیرانتظام علاقوں نے علاقائی سائبرکرائم کورآدینیشن مراکز قائم کرنے پررضامند:جناب کشن ریڈی
نئی دہلی 05 فروری :داخلی امورکے مرکزی وزیرمملکت جناب جی کشن ریڈی نے آج راجیہ سبھا میں سائبر جرائم سے متعلق سوال کے تحریری جواب میں بتایاکہ داخلہ امورکی وزارت نے  کے نیشنل سائبرکرائم رپورٹنگ پورٹل نے 30اگست ، 2019 کو کام کرنا شروع کیاتھا اوردرج کی گئی شکایتوں سے متعلقہ ریاستوں /مرکز کے زیرانتظام علاقوں کی لاء انفورسمنٹ ایجنسیوں  کی قانونی تجاویز کے مطابق نمٹاجاتاہے ۔ انھوں نے بتایاکہ اس پورٹل پر30جنوری 2020 تک سائبرجرائم کے 33152معاملات درج کرائے گئے ، جن میں سے 790ایف آئی آر ، ایل ای اینز کے ذریعہ درج کرائی گئیں ۔
جناب ریڈی نے بتایاکہ ایم ایچ اے نے ،ملک میں سائبرجرائم کے خلاف اشتراکی اورموثر طریقے سے جنگ کے لئے اسکیم انڈین سائبر کرائم کوآرٹینیشن سینٹر ، نافذ کی ہے ۔ اس اسکیم میں درج ذیل 7عوامل شامل ہیں ۔
 نیشنل سائبر کرائم تھریٹ اینالسٹکس یونٹ
 نیشنل سائبرکرائم رپورٹنگ پورٹل
 پلیٹ فارم فارجوائنٹ سائبر کرائم انویسٹیگیشن ٹیم
 نیشنل سائبرکرائم فورنسک لیباریٹری ایکوسسٹم
 نیشنل کرائم ٹریننگ سینٹر
 نیشنل سائبر کرائم ریسرچ اینڈ انوویشن سینٹر
وزیرموصوف نے مزید بتایاکہ 21ریاستیں اورمرکز کے زیرانتظام علاقے جن کے نام ہیں ، انڈمان اورنکوبار جزائر ، آندھراپردیش ، دہلی ، گوا ، گجرات ، ہریانہ ، ہماچل پردیش، جموں وکشمیر ، جھارکھنڈ ، کیرالا ، مدھیہ پردیش ، مہاراشٹر ، منی پور، میگھالیہ ، اڈیشہ ، پڈوچیری ، پنجاب ، تمل ناڈو ، تلنگانہ ، تریپورہ اور اتراکھنڈ علاقائی سائبر جرائم کوآرڈینیشن مراکز قائم کرنے پررضامندہوگئ ہیں ۔